
BUREAU VERITAS




8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО

ПРЕДСЕДАТЕЛЯ НА

ОБЩИНСКИ СЪВЕТ
ГР.БУРГАС
ДОКЛАДНА  ЗАПИСКА

ОТ

ИНЖ. ЧАНКА  КОРАЛСКА – ЗАМЕСТНИК – КМЕТ  „СТРОИТЕЛСТВО,

ИНВЕСТИЦИИ  И  РЕГИОНАЛНО  РАЗВИТИЕ“
ОТНОСНО: 
1. Разрешение по реда на чл. 124а, ал.1 от ЗУТ, във връзка с чл.135, ал.5 от ЗУТ за изработване на проект за изменение на Подробен устройствен план – План за улична регулация /ПУП – ПУР/ на основание с чл.134, ал.1, т.2 от ЗУТ за изменение на габарита на улица с о.т.182-о.т.183-о.т.184-о.т.185, между кв.7 и кв.8 по плана на лесопарк „Росенец“ с цел обособяване и изграждане на крайуличен паркинг. 
2. Одобряване на задание по чл. 124б, ал. 1 от ЗУТ, във връзка с чл. 125, ал.1 от ЗУТ за изработване на проект за изменение на ПУП – ПУР за изменение на габарита на улица с о.т.182-о.т.183-о.т.184-о.т.185, между кв.7 и кв.8 по плана на лесопарк „Росенец“ с цел обособяване и изграждане на крайуличен паркинг. 
УВАЖАЕМИ ОБЩИНСКИ СЪВЕТНИЦИ,
Постъпили са 2 бр. инвестиционни намерения с вх.№ 94-01-13016/14.04.2022г. и вх.№ 70-00-2144/08.03.2023г. от „ВОРИК ГРУП“ ООД, собственик на хотел „Утопия Форест“ в лесопарк „Росенец“, гр.Бургас, за безвъзмездно изграждане на крайуличен паркинг в ПИ с идентификатор 07079.831.78 по КК на гр. Бургас, находящ се на територията на лесопарк „Росенец“, гр.Бургас, в непосредствена близост до хотелския комплекс. 

Необходимостта от изграждане на крайуличен паркинг е породена от факта, че многобройните посетители на лесопарк „Росенец“, включително и посетителите на хотел „Утопия Форест”, паркират автомобилите си в трасето на обслужващата улица, което създава предпоставки за ПТП и застрашава пешеходците.    
Необходимостта от изграждане на крайуличен паркинг води до необходимостта от изменение габарита на улица с о.т.182-о.т.183-о.т.184-о.т.185, разположена между кв.7 и кв.8, което е предмет на настоящото задание за проектиране. 
Съгласно действащ ОУП на гр. Бургас, одобрен с Решение № 51-1/21.07.2011г. на Общински съвет Бургас, територията предмет на проучване и проектиране попада в устройствена зона 07079/85 – територия с преобладаващи курортни функции, с допускане изграждане на: курортни обекти за настаняване, сгради за общественообслужващи дейности, спортни и рекреационни обекти и съоръжения, курортни паркове и други озеленени площи за широко обществено ползване, обекти на транспорта и движението, обекти и съоръжения за стопанско и инфраструктурно обслужване.
Със служебно изработеното задание за проектиране, изготвено към инвестиционното предложение, постъпило със заявление вх.№ 94-01-13016/14.04.2022г., се предлага изменение на ПУП-ПУР на лесопарк „Росенец“, гр.Бургас, одобрен с Решение № 41-44/30.09.2014г. на Общински съвет Бургас, като се предвижда участъка на улица с о.т.182-о.т.183-о.т.184-о.т.185, разположен между кв.7 и кв.8, да се разшири, с цел осигуряване на достатъчно пространство за обособяване на крайуличен паркинг, което ще доведе по промяна в регулационните граници на кв.8, като част от ПИ с идентификатор 07079.831.78 по КК на гр.Бургас ще се придаде към уличната регулация.

ПИ с идентификатор 07079.831.78 по КККР на гр.Бургас е с площ 8221 кв.м.,  общинска публична собственост, урбанизирана територия и със Заповед № РД-11-163/17.09.2018г. на Областен управител на област Бургас имотът е отписан от актовите книги за държавна собственост и е предаден на Община Бургас.
Като се вземе под внимание спецификата на местоположението на улица с о.т.182-о.т.183-о.т.184-о.т.185 по плана на лесопарк „Росенец“, гр.Бургас, е необходимо   новопредвидените паркоместа да са разположени така, че да не са в близост до кръстовища и да не попадат в крива на завиване, при максимално съобразяване със съществуващата едроразмерна растителност, като се предвидят и места за хора с увреждания.
Изготвеното задание за проектиране и предложение за изменение на ПУП-ПУР е разгледано на заседание на ОЕСУТ, проведено на 15.06.2022г. и с решение, обективирано в Протокол № 13/15.06.2022г., по т.13 от дневния ред, ОЕСУТ изразява положително становище по представеното задание. 

Предвид гореизложеното и на основание чл.21, ал.1, т.8 и т.11 от ЗМСМА,  чл.124а, ал.1, чл.124б, ал.1 и чл.125, ал.1 във връзка с чл.134, ал.1, т.2 и чл.135, ал.5, като взех предвид Протокол - Решение № 13/15.06.2022г., по т.13 от дневния ред ОЕСУТ на Община Бургас предлагам Общински съвет Бургас да вземе следното:
Р Е Ш Е Н И Е:

1. На основание чл.21, ал.1, т.11 от ЗМСМА, чл.124а, ал.1 от ЗУТ, във връзка с чл.134, ал.1, т.2 и чл.135, ал.5, Общински съвет Бургас разрешава изработване на проект за изменение на Подробен устройствен план – План за улична регулация /ПУП – ПУР/ за изменение на габарита на улица с о.т.182-о.т.183-о.т.184-о.т.185, между кв.7 и кв.8 по плана на лесопарк „Росенец“ с цел обособяване и изграждане на крайуличен паркинг. 

ПУП да се изготви съгласно изискванията на ЗУТ, Наредба №7 за правила и нормативи за устройство на отделните видове територии и устройствени зони, Наредба №8 за обем и съдържание на устройствените планове и Наредба № РД-02-20-2 от 20 декември 2017 г. за планиране и проектиране на комуникационно-транспортната система.

Към ПУП да се изготви ТЧ, с координатен регистър и баланс на територията.

В съответствие с ПУП да се изготви проект за изменение на кадастралната карта. 
Проектът за изменение на ПУП-ПУР да се съгласува с РИОСВ – Бургас.

2. На основание чл. 21, ал.1, т.11 от ЗМСМА, чл.124б, ал.1 от ЗУТ, във връзка с чл.125, ал.1 от ЗУТ, Общински съвет Бургас одобрява задание за изработване на проект за изменение на ПУП-ПУР за изменение на габарита на улица с о.т.182-о.т.183-о.т.184-о.т.185, между кв.7 и кв.8 по плана на лесопарк „Росенец“ с цел обособяване и изграждане на крайуличен паркинг.

Решението да се разгласи по реда на чл.124б, ал.2 от ЗУТ.

Приложения: техническо задание; скица № 15-342449-29.03.2023г. издадена от СГКК – гр.Бургас; извадка от ОУП на гр.Бургас; извадка от ПУП-ПУР; Заповед № РД-11-163/17.09.2018г. на Областен управител на област Бургас; Протокол - Решение № 13/15.06.2022г., по т.13 от дневния ред ОЕСУТ на Община Бургас; инвестиционни намерения с вх.№ 94-01-13016/14.04.2022г. и вх.№70-00-2144/08.03.2023г. от „ВОРИК ГРУП“ ООД с идейно предложение за бъдещ паркинг. 
ИНЖ. ЧАНКА КОРАЛСКА
Заместник-кмет „Строителство,

инвестиции и регионално развитие“

